ສຫລ ຈະມອບການຊ່ວຍເຫລືອ ແກ່ປາກິສຖານຫລາຍຂຶ້ນ
ສຫລ​ຈະມອບການ​ຊ່ວຍ​ເຫລືອ ​​ແກ່​ປາ​ກິ​ສຖານຫລາຍຂຶ້ນ​​ແລະ ກໍຈະຊອກ​ຫາ​ວິທີ​​​​​ເສີມຂະຫຍາຍ ການ​ບຸກ​ໂຈມຕີເພື່ອທັບ​ມ້າງທີ່ໝັ້ນ ຂອງພວກຫົວຮຸນແຮງ.
ລາຍງານວ່າ ສະຫະລັດມີ ແຜນຈະມອບການຊ່ວຍເຫລືອ ໃຫ້ແກ່ປາກິສຖານຫລາຍ ຂຶ້ນກວ່າເກົ່າ ໃນຂະນະທີ່ກໍາລັງຊອກຫາວິທີທາງເສີມຂະ ຫຍາຍການບຸກໂຈມຕີເພື່ອທັບມ້າງທີ່ໝັ້ນຕ່າງໆຂອງ ພວກຫົວຮຸນແຮງຢູ່ໃນເຂດຊົນເຜົ່າຂອງປາກິສຖານນັ້ນ ບົດຄວາມບົດນຶ່ງທີ່ພິມເຜີຍແຜ່ທາງອິນເຕີແນັດໃນຕອນແລງ ວັນສຸກວານນີ້ ໄດ້ອ້າງຄຳເວົ້າຂອງເຈົ້າໜ້າທີ່ສະຫະລັດທີ່ ກ່າວວ່າ ລັດຖະບານຂອງທ່ານໂອບາມາ ມີແຜນການທີ່ ຈະເພີ້ມການສະໜັບສະໜູນທາງດ້ານການທະຫານ, ການ ສືບລັບ ແລະເສດຖະກິດ ແກ່ປາກິສຖານ ລາຍງານອີກວ່າ ການດໍາ ເນີນຄວາມພະຍາຍາມຄັ້ງໃໝ່ນີ້ ແມ່ນວາງອອກໂດຍອີງ ຕາມການທົບທວນຂອງທຳນຽບຂາວເມື່ອໝໍ່ໆມານີ້ໃນ ການທຳສົງຄາມຢູ່ອັຟກິສຖານທີ່ໄດ້ສະຫລຸບວ່າ ສະຫະລັດຕ້ອງໄດ້ສ້າງຄວາມໄວ້ເນື້ອເຊື່ອ ໃຈ ແລະສະຖຽນລະພາບໃນປາກິສຖານ ບົດລາຍງານດັ່ງກ່າວຍັງໄດ້ຮຽກຮ້ອງໃຫ້ມີການ ຮ່ວມມືເພີ້ມຂຶ້ນຈາກຝ່າຍປາກິສຖານ ໃນການໂຈມຕີທີ່ໝັ້ນຂອງພວກຫົວຮຸນແຮງຢູ່ໃນເຂດ ຊາຍແດນຂອງປາກິສຖານ ທີ່ຕິດກັບອັຟກິສຖານນັ້ນ ໜັງສືພິມນີ້ຍັງເວົ້າອີກວ່າ ທ່ານຮອງປະທານາທິບໍດີ Joe Biden ຈະໂອ້ລົມກ່ຽວກັບຍຸດທະ ສາດດັ່ງກ່າວກັບພວກເຈົ້າໜ້າທີ່ປາກິສຖານ ເວລາທີ່ທ່ານໄປຢ້ຽມຢາມປະເທດດັ່ງກ່າວໃນ ອາທິດໜ້າ ຍັງໄດ້ລາຍງານອີກວ່າ ຍຸດທະສາດໃໝ່ຂອງລັດຖະບານ ທ່ານ ໂອບາມາ ຍັງໄດ້ເປັນຕົວຢ່າງອັນນຶ່ງໃນການດໍາເນີນຄວາມພະຍາຍາມ ທີ່ຈະເຮັດໃຫ້ ຫາງສຽງພວກຕໍາໜິຕິຕຽນທີ່ເວົ້າວ່າສະຫະລັດຍັງບໍ່ທັນໃຫ້ການສະໜັບສະໜູນແກ່ປາກິສ ຖານຢ່າງພຽງພໍເທື່ອນັ້ນມິດງຽບລົງ